Langa

Langa, vecupes daļā saukta arī VeclangaVietvārdu datubāze. Langa/Veclanga un Garupe, sākotnējais nosaukums Ilgupe (Elge Uppe)"L. Mellina Livonijas atlants 1791.-1810. g." (Atlas von Liefland oder von den beyden Gouvernementern u. Herzogthümern Lief- und Ehstland un der Provinz Oesel. – Riga-Leipzig, 1798), ir Ķīšezera pieteka Rīgā un Ādažu novadā.Vietvārdu datubāze. Langa Pirms Mīlgrāvja kanāla izrakšanas 13. gadsimtā Langa novadīja Ķīšezera ūdeņus Gaujā, upe ietecēja Gaujā vēl 18. gadsimta beigās. Tagad ūdens plūsma ir pretēja. Senā upes gultne divās vietās (rietumos no Carnikavas un rietumos no Garciema) aizbērta ar ceļojošajām kāpām. Vecupes daļa starp Garciemu un Carnikavu (saukta arī par Garupi) savāc apkārtējo polderu ūdeņus un pa Eimura kanālu tiek novadīta jūrā. Vecupes posmu uz ziemeļaustrumiem no Eimura kanāla dēvē par Veclangu, tāpat tiek saukts īsais vecupes ziemeļu virzienā tekošais posms no Garciema rietumpuses līdz Eimura kanālam.Vietvārdu datubāze. Veclanga Upes funkcijas pildošā daļa sākas Eimura polderī, caur kuru tekošais Langas kanāls kartēs reizēm arī tiek saukts par Langu,Vietvārdu datubāze. Langas kanāls un ietek Ķīšezerā pie Trīsciema. Ūdens līmenis upē parasti ir zemāks par jūras līmeni. Mazūdens periodos upe stāvoša. Vējuzplūdos var tecēt pretējā virzienā — no Ķīšezera.

Lielākās apdzīvotās vietas krastos: Kalngale, Garciems un Garupe. Upi šķērso autoceļš P1 un Rīgas—Skultes dzelzceļa līnija.

 Atsauces 

 Ārējās saites 
 Latvijas Daba Langa
 Dabas parka „Piejūra” dabas aizsardzības plāns :: 1. Apraksts 

Kategorija:Rīgas upes
Kategorija:Ādažu novada upes
Kategorija:Carnikavas pagasts